recursal/SuperWikiNEXT-32B huggingface dataset:
**தோட்டப் பறவை** (*Bower bird*) என்பது டிலோனோரைன்சிடே குடும்பப் பறவை. இந்தப் பறவைகளின் ஆண் பறவைகள் தன் துணையை ஈர்க்க அலங்கார வளைவுகளை உருவாக்கும்.

வருடத்தில் பெரும் பகுதி தனித்தே வாழும். ஆண் பறவைகள் இனப்பெருக்க காலம் வந்த உடன் காட்டில் தகுந்த ஒரிடத்தைத் தேர்ந்தெடுத்து அங்கு நாணல் போன்ற குச்சிகளை சேகரித்து அலங்கார வளைவினைக் கட்டுகிறது. பின் நீலம் அல்லது பச்சை நிறப் பழச் சாற்றினை தன் எச்சிலோடு கலந்து மரப்பட்டைத் துண்டு ஒன்றினால் கட்டிய வளைவிற்கு சாயம் பூசுகிறது. பின்னர் வண்ண வண்ண மலர்கள், சிப்பிகள், மனிதர்கள் குப்பையில் தூக்கி எறியும் வண்ண மிகு கண்ணாடித் துண்டுகள், பிளாஸ்டிக் மூடிகள் போன்றவற்றைக் கொண்டுவந்து வளைவிற்குள்ளும் அதனைச் சுற்றிலுமும் பரப்பி வைக்கிறது. மேடையும் அலங்கார வளைவும் தயாரானபின் ஆண்பறவை தன் குரல் எழுப்பிப் பெண் பறவையை அழைக்கிறது. பெண் வந்து அவற்றைப் பார்க்கும் போது ஆசையும் வெட்கமும் உடலில் கூட ஆண் பறவை பலவிதமான உடல் அசைவுகளைக் காட்டி பெண்ணைக் கவர முயற்சி செய்கிறது. பின் பெண் பறவை கூடு கட்டி முட்டை இட்டுக் குஞ்சு பொரிக்கிறது.

கருநீலத் தோட்டப் பறவை பறவை குயில் போன்ற வண்ணமும் தோற்றமும் கொண்டது. ஆண் பறவை மின்னும் பச்சை கலந்த கரு நீல வண்ணம் கொண்டது. குயிலின் கண்கள் சிவப்பாக இருக்கும். ஆனால் இவற்றின் கரு விழியினைச் சுற்றி ஒரு நீலக் கோடு, கரு விழியிலே கரிய பாப்பாவைச் சுற்றி பச்சை கலந்த பழுப்பு நிறம் காணலாம். பெண் பறவை பெண் குயில் போன்றே புள்ளிகள் கொண்ட பழுப்பு வண்ணத்தில் இருக்கும். பெண்ணின் விழிகள் நீல நிறத்தில் இருக்கும்.

உசாத்துணை
---------
கன்னியாகுமரி மாவட்டத்தில் மேற்குத் தொடர்ச்சி மலைத்தொடர் அடிவாரத்தில் பேச்சிப்பாறை அணையின் முதன்மைக் கால்வாய்க்கரையில் அமைந்துள்ளது **பேச்சிப்பாறை தோட்டக்கலை ஆராய்ச்சி நிலையம்** (Horticultural Research Station). இந்நிலையம் 1989 ஆம் ஆண்டு தமிழ்நாடு வேளாண்மைப் பல்கலைக்கழகத்தின் கீழ் 8.3 எக்டரில் ஆரம்பிக்கப்பட்டது. அதற்குமுன் இது தமிழ்நாடு அரசின் தோட்டக்கலைத்துறையின் அன்னாசிப்பழ நாற்றங்காலாக இருந்தது1992 இல் மேலும் 8 எக்டர்கள் சேர்க்கப்பட்டது. இதில் 2008ம் ஆண்டு விவசாய மையம் என்ற பெயரில் விவசாய பட்டயப்படிப்பு கல்லூரி ஆரம்பிக்கப்பட்டது (Institute of Agriculture).

ஆராய்ச்சிகள்
------------

1. மர வாசனைப்பயிர்கள், இடைக்கால மாம்பழ இரகங்கள், அன்னாசி இரகங்கள், மரவள்ளிக்கிழங்கு, பூசணி குடும்பப் பயிர்கள், பயறுவகைப்பயிர்கள் மற்றும் மூலிகைப் பயிர்கள் ஆகியவற்றில் அதிக விளைச்சல் தரக்கூடிய இரகங்களை உருவாக்குதல்
2. மேற்கண்ட பயிர்களுக்கு சாகுபடித் தொழில் நுட்பத்தை கண்டறிதல்
3. ஒருங்கிணைந்த பூச்சி, நோய் நிர்வாகம்
4. பருவமழை
5. வேளாண்காடுகள்

பயிற்சிகள்
----------

1. பயிற்சிகள்

உற்பத்தி மற்றும் விற்பனை
------------------------

1. மண்புழு உரம், பயிர் நாற்றுகள், உயிர் உரங்கள், சூடோமோனாஸ் உற்பத்தி மற்றும் விற்பனை

இங்கிருந்து வெளியிடப்பட்ட சில இரகங்கள்
--------------------------------------

### பலா

இரகம்: பிபிஐ 1 (PPI-1 )

ஒரு மரத்திற்கு 1800 கிலோ எடையுள்ள பழங்கள்
ஒரு மரத்தில் 108 பழங்கள்
இரு பருவங்களிலும் பலன் தரக்கூடியது
இனிப்பான சுளைகள்
1996ல் வெளிடப்பட்டது
### கத்தரி

இரகம்: பிபிஐ (பி) 1 (PPI(B)1)

2001ல் வெளிடப்பட்டது
### இலவங்கப்பட்டை

இரகம்: பிபிஐ (சி) 1 (PPI(C)1)

2002ல் வெளிடப்பட்டது

உசாத்துணை
---------

1. ↑
2. ↑
3. ↑  "காப்பகப்படுத்தப்பட்ட நகல்". 2010-06-29 அன்று மூலம் பரணிடப்பட்டது. 2015-02-02 அன்று பார்க்கப்பட்டது.
4. ↑  "காப்பகப்படுத்தப்பட்ட நகல்". 2015-01-01 அன்று மூலம் பரணிடப்பட்டது. 2015-02-02 அன்று பார்க்கப்பட்டது.
5. ↑
6. ↑  "காப்பகப்படுத்தப்பட்ட நகல்". 2016-03-04 அன்று மூலம் பரணிடப்பட்டது. 2015-02-02 அன்று பார்க்கப்பட்டது.
**தோட்டப்பாளையம் தாரகேஸ்வரர் கோயில்** தமிழ்நாட்டில் வேலூர் மாவட்டம், தோட்டப்பாளையம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் தாரகேஸ்வரர், அபயாம்பிகை சன்னதிகளும், விநாயகர், ஆறுமுகர், நால்வர், சுப்பரமணியர் உபசன்னதிகளும் உள்ளன. இங்குக் கோயில் தேர் உள்ளது. இக்கோயிலில் மூன்று நிலை கொண்ட ராஜகோபுரம் உட்பட மொத்தம் மூன்று கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. சித்திரை மாதம் முக்கிய திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**தி கிரேட் மைண்ட் சேலஞ்சு (The Great Mind Challenge)** ஒவ்வொரு ஆண்டும் தேசிய அளவில் நடைபெறும் மென்பொருள் தொழினுட்பப் போட்டி ஆகும். பொறியியல் மாணவர்களுக்கான இப்போட்டி தற்போது இந்தியாவில் மட்டுமே நடைபெறுகிறது. இப்போட்டி 2003 ஆம் ஆண்டு தொடங்கி 2012 ஆம் ஆண்டு வரை தொடர்ந்து நடைபெற்றுள்ளது. இந்தியாவிலேயே அதிக மாணவர்கள் கலந்து கொண்ட போட்டி என்பதால், 2010 ஆம் ஆண்டில் லிம்கா சாதனைப் புத்தகத்தில் இடம்பெற்றுள்ளது.

வரலாறு
------

பன்னாட்டுத் கணித் தொழினுட்ப வளர்ச்சியிலும், தகவற் தொழினுட்பத்திலும் முன்னிலை வகிக்கும் ஐ.பி.எம் நிறுவனம் நடத்துகிறது. மாணவர்களைத் தொழினுட்ப வளர்ச்சியில் முன்னேற்றவும், கல்வி நிறுவனங்களுக்கு இற்றைப்படுத்தப்பட்ட மென்மங்களை வழங்கவும் இப்போட்டியை 2003 ஆம் ஆண்டு தொடங்கியது.

இவ்வமைப்பு இணைய வலைவாசலின் வழியாக மென்பொருள்களின் தரவிறக்கம், பயிற்சி தொடர்பான ஆக்கங்கள் ஆகியவற்றை இலவசமாக வழங்குகிறது. ஐ.பி.எம் நிறுவனம் கல்லூரிப் பாடத்திட்டங்களுக்கு ஏற்ப வளங்களை வழங்கி, மாணவர்களின் கற்றல் திறனை மேம்படுத்துகிறது.
பல்லாயிரக்கணக்கான ,மாணவர்களின் தகவற் தொழினுட்ப மாணவர்களுக்கு தகவற் தொழினுட்பத்தை சிறந்த முறையில் கற்பிக்கவே தி கிரேட் மைண்ட் சேலஞ்சு என்னும் இத்திட்டம் துவங்கப்பட்டது. ஒவ்வோர் ஆண்டும் இப்போட்டியில் பங்கேற்கும் மாணவர்களின் எண்ணிக்கை அதிகரிப்பதாகத் தகவல்கள் தெரிவிக்கின்றன.

விவரம்
------

ஒரே கல்லூரியில் படிக்கும் மாணவர்கள் குழுக்களாய் இணைந்து பங்கேற்க வேண்டும். மெய்ச் சூழல் சிக்கல்களுக்குத் தீர்வு காணும் மாணவர்களை நோக்கியே இத்திட்டம் உருவாக்கப்படுகிறது. இப்போட்டியில் பங்கேற்பவர்கள் கட்டாயம் ஐ.பி.எம் தயாரித்த மென்பொருள்களை மட்டுமே பயன்படுத்த வேண்டும் என்பது கட்டாய விதி. ஒவ்வொரு குழுவிலும் அதிக பட்சமாக நான்கு மாணவர்கள் கலந்து கொள்ளலாம். 

இப்போட்டியில் கலந்து கொள்ள விரும்பும் மாணவர்கள் இப்போட்டிக்கான வலைதளத்தில் பதிவு செய்துகொள்ள வேண்டும். இரு பிரிவுகளாக நடத்தப்படும் இப்போட்டியில் முதற்பிரிவு, அரையிறுதிப் போட்டிக்கானது. வெவ்வேறு ஆண்டுகளில் பயிலும் மாணவர்கள் கலந்து கொள்ளலாம். இதன் முதற்பக்கத்தில் தரமான மென்பொருளுக்கான மென்பொருள் தேவைப்பாடுகளின் குறிப்பை சமர்ப்பிக்க வேண்டும்.
மற்றோர் பகுதியில், தொழினுட்பம், எக்சு.எம்.எல் பயன்பாடு, உருவாக்கப் பயன்படுத்தும் கருவிகள் ஆகியவற்றின் அடிப்படையில் மதிப்பெண் வழங்கப்படும். உள்ளூர் மொழிகளுக்கான ஆதரவு, வெவ்வேறு கணினிகளில் பயன்படுத்தும் வசதி ஆகியவையும் கணக்கிலெடுத்துக் கொள்ளப்படுகின்றன. சிறப்பான 300 திட்டங்களைச் சமர்ப்பித்தவர்கள் நேருக்கு நேர் சந்திப்பிற்கு அழைக்கப்படுவர். இந்நிகழ்விற்கு குழுவின் அனைத்து உறுப்பினர்களும் கலந்து கொள்ள வேண்டும். வல்லுனர்கள் நிரல்வரிகளின் தன்மையை சோதிப்பார்கள். சிறந்த மூன்று திட்டங்களாகத் தேர்ந்தெடுக்கப்படுபவை ஐ. பி. எம் நிறுவனத்தின் பிரபலத் திட்டங்களின் அறையில் சேமிக்கப்படுகின்றன. சிறந்த 20 திட்டக் குழுக்களுக்கு பரிசுகள் வழங்கப்படும். இப்போட்டி முடியும்வரையிலான அனைத்து விதமான உதவிகளும் இணைய வழியில் வழங்கப்படுகின்றன. இந்தியாவில் இணையவழிக் கல்வித் திட்டங்களில் இதுவே பெரியதும் ஆகும்.

மேற்கோள்கள்
-----------

1. ↑
சாய்செவ்வக வடிவங்கள்
இருபரிமாண வடிவவியலில் வழக்கமாக **சாய்செவ்வகம்** (*rhomboid*) என்பது சமமில்லா அடுத்துள்ள பக்கங்களையும் சாய்கோணங்களையும் கொண்ட ஒரு இணைகரமாகும். 

ஒரு இணைகரத்தின் நான்கு பக்கங்களும் சமமாக இருந்தால் அது ஒரு சாய்சதுரம், ஆனால் சாய்செவ்வகம் அல்ல.

செங்கோண மூலைகள் கொண்ட இணைகரம் ஒரு செவ்வகம், ஆனால் சாய்செவ்வகம் அல்ல.

பெரும்பாலும் *ராம்பாய்ட்* என்ற சொல் இணைகரத்திண்மத்தைக் குறிக்கவும் பயன்படுத்தப்படுகிறது. சில படிகங்கள் முப்பரிமாண சாய்செவ்வக வடிவில் உள்ளன. இவை *சாய்சதுர பட்டகங்கள்* எனவும் அழைக்கப்படுகின்றன. அறிவியலில், சாய்செவ்வகம் என்ற வார்த்தை இரு மற்றும் முப்பரிமாண பயன்பாடு கொண்டுள்ளது. 

யூக்ளிடு, அவரது *எலிமெண்ட்ஸ்* புத்தகம் I, வரையறை 22 -ல் இச்சொல்லை அறிமுகப்படுத்தியுள்ளார்.

> நாற்கர வடிவங்களில் சமபக்கங்களுடனும் செங்கோணங்களுடனும் அமைவது சதுரம்; செவ்வகம் செங்கோணங்களிடையது ஆனால் சமபக்கங்களுடையதல்ல; சாய்சதுரம் சமபக்கங்களுடையது ஆனால் செங்கோணங்களுடையது அல்ல; சாய்செவ்வகத்தின் எதிரெதிர் பக்கங்கள் சமமானவை, எதிரெதிர் கோணங்கள் சமம். ஆனால் சமபக்கங்களோ அல்லது செங்கோணங்களோ கொணடது அல்ல. இவையல்லாத ஏனைய நாற்கரங்கள் ஒழுங்கற்ற நாற்கரங்கள் (trapezia) என அழைக்கப்படலாம்
> 
> 
> 

யூக்ளிட் சாய்செவ்வகத்தின் வரையறையைப் பின்பு வேறு எந்த சந்தர்ப்பத்திலும் பயன்படுத்தவில்லை. புத்தகம் I, கூற்று 31 -ல் இணைகரம் என்ற சொல்லை அறிமுகப்படுத்தியிருக்கிறார்; *" இணைகரப் பரப்புகளில் எதிர்ப் பக்கங்கள் சமமாகவும் எதிர் கோணங்கள் சமமாகவும் அமையும்; மற்றும் விட்டம் பரப்பை இருசமக்கூறிடும்."* *ஹீத்தின்* கருத்தின்படி சாய்செவ்வகம் என்பது ஏற்கனவே பயன்பாட்டில் உள்ள ஒரு பழமையான சொல்.

சமச்சீர்கள்
-----------

சாய்செவ்வகத்திற்கு சமச்சீர் அச்சுக்கோடுகள் கிடையாது. ஆனால் வரிசை 2 கொண்ட சுழற்சி சமச்சீர் உண்டு.

உயிரியலில்
----------

உயிரியலில், சாய்செவ்வக வடிவ தசைகள், இலைகளில் அல்லது தலைக்காலிகளில் காணப்படும் இருபக்க சமச்சீர்மை கொண்ட பட்டவடிவ அல்லது சாய்சதுர வடிவ சுற்றுக்கோடு ஆகியவற்றை விளக்க சாய்செவ்வக வடிவ கருத்து பயன்படுகிறது.

வெளி இணைப்புகள்
---------------

1. ↑  Translation from the page of D.E. Joyce, Dept. Math. & Comp. Sci. Clark University
2. ↑  see Leaf shape
3. ↑  "Decapodiform Fin Shapes". 2019-12-26 அன்று மூலம் பரணிடப்பட்டது. 2012-01-27 அன்று பார்க்கப்பட்டது.

* Weisstein, Eric W. "Rhomboid", *MathWorld*.
**அபதை சயின் கான்** என்பவர் ஒரு கால்கா மங்கோலிய இளவரசர் ஆவார். 1587 ஆம் ஆண்டு துசீது கானகத்தின் முதல் கானாக மூன்றாவது தலாய் லாமாவால் அழைக்கப்பட்டார். இவர் திபெத்திய புத்த மதத்தை கால்கா மங்கோலியர்களிடம் பரப்பினர். 1585ஆம் ஆண்டு எர்தீன் ஜூ என்ற இடத்தில் புத்த மடாலயத்தை நிறுவினர்.

இவர் 1554ஆம் ஆண்டு கால்கா மங்கோலிய இளவரசரான ஒனோகுயி உயிசென் நோயனின் மகனாக பிறந்தார். இவர் இவரது தந்தைக்கு பிறந்த ஐந்து மகன்களில் மூத்தவராக பிறந்தார். இவரது தந்தை படு மோங்கே தயன் கானின் பேரன் ஆவார். இவரது தாத்தா கெர்சென்ஜி ஆவார். இவர் பிறக்கும்போது இவரது விரல்களில் ரத்தம் ஒட்டியிருந்தது. இது மாபெரும் போர் வீரனாக இவர் வருவார் என்பதன் அடையாளமாக கருதப்பட்டது. 1567-1580 காலத்தில் அபுதை மேற்கு ஒயிரட் மங்கோலிய பழங்குடியினருக்கு எதிராக பல படையெடுப்புகளை நடத்தினார். இறுதியாக ஒயிரட்களின் கோஷுட் பழங்குடியினத்தை 1580களின் மத்தியில் கோப்கோர் கேரியே என்ற இடத்தில் தோற்கடித்தார். பிறகு தன் மகன் சுபுதையை ஒயிரட் அரியணையில் அமர்த்தினார். போர்க் களத்தில் ஆக்ரோஷமாக சண்டையிடுவதன் காரணமாக இவருக்கு *மூர்க்கமான கதாநாயகன்* அல்லது *வடக்கு கால்காவின் மூர்க்கமான தைஜி* என்ற பெயர் ஏற்பட்டது.

உசாத்துணை
---------

1. ↑  Ferdinand Lessing, "Mongolian-English Dictionary", p.5
2. ↑  Sanders, Alan A. K. (2010). *Historical Dictionary of Mongolia*. Scarecrow Press. பக். 36. பன்னாட்டுத் தரப்புத்தக எண்:978-0810874527.
3. ↑  Howorth, Henry (1876). *History of the Mongols from the 9th to the 19th Century*. National Central Library of Florence: Longmans, Green. பக். 483. .
4. ↑  Atwood, Christopher (2004). *Encyclopedia of Mongolia and the Mongol Empire*. University of Indiana. பக். 1. பன்னாட்டுத் தரப்புத்தக எண்:0-8160-4671-9. .
5. ↑  Atwood, Christopher (2004). *Encyclopedia of Mongolia and the Mongol Empire*. University of Indiana. பக். 1. பன்னாட்டுத் தரப்புத்தக எண்:0-8160-4671-9. .
6. ↑  Bawden, C. R. (2013). *Mongolian Literature Anthology*. Routledge. பக். 89. பன்னாட்டுத் தரப்புத்தக எண்:978-1136602627.
**குமரகுருபரர் சரித்திரம்** என்னும் இந்த நூல் மீனாட்சிசுந்தரம் பிள்ளை அவர்களால் எழுதப்பட்ட காப்பியம்.  இதில் 338 பாடல்கள் உள்ளன. இவை புராணம் போல எழுதப்பட்டுள்ளன. இதனை எழுதச் செய்தவர் காசி மடத்தின் இராமலிங்கத் தம்பிரான்.  இவர் இதனை எழுதச் செய்தது பற்றிச் சாமிநாதையர் இந்த நூலின் முன்னுரையில் குறிப்பிட்டுள்ளார். 

இவர் வரலாற்றில் இந்த இந்தப் பகுதிகளை இவ்வாறு பாட வேண்டும் என்று தம்பிரான் குறிப்பிட்டார். பிள்ளை அவர்களுக்கு இதில் உடன்பாடு இல்லை என்றாலும், மறுத்தற்கு அஞ்சி அவர் கூறியவாறே பாடியுள்ளார். அவற்றுள் குமரகுருபரரின் இளமைக்காலம், செந்தூர் முருகன் குமரகுருபரர்க்கு அருள் வழங்கியது ஆகிய பகுதிகள் சிறப்பாக அமைந்துள்ள, என்கிறார்.

பாடல் எடுத்துக்காட்டு
---------------------

சாலெலாம் வெண்தரளம் தளையெலாம் செஞ்சாலி  

காலெலாம் கருங்குவளை காவெலாம் கனிச்சாறு  

பாலெலாம் கழைக்கரும்பு பாங்கெலாம் மிகத்திருந்தி  

நூலெலாம் நனிவிதந்து நுவல்வளத்த(து) அந்நாடு

ஆய்தபுகழ் போர்வையுடை அத்திருநாட் டினுக்கழகு   

தோய்ந்ததிரு குகமென்னத் துலங்குநகர் உன்றுளதால்  

ஏய்ந்தபெரும் சைவர்குழாம் திருக்கயிலை என்றிசைப்ப  

வாய்ந்த வைணவர்கள் தம் திரு வைகுண்டம் எனும் நகரம் 

இலையமல் குமரவேள்முன் வணங்குவார்க்கு என்றும் துன்பம்   

இலை அடுபகை சற்றேனும் இலை அடு பிணி நிரப்பும்  

இலை அளற்று உழன்று வீழ்தல் இலை பல பவத்துச் சார்பும்  

இலை என இலை விபூதி எடுத்து எடுத்து உதவல் கண்டார்

மேற்கோள்
--------

1. ↑  மு. அருணாசலம், தமிழ் இலக்கிய வரலாறு, 17-ஆம் நூற்றாண்டு பாகம் 1, தி பார்க்கர் அச்சகம், முதல் பதிப்பு 1990, திருத்தப்பட்ட பதிப்பு மார்கழி 2005 - பக்கம் 51
2. ↑  14 ஆம் பட்டம் பெற்றவர்
**ஆதியா கல்விச் சங்கம்** (*Adhya Educational Society*) இந்தியாவின் தெலுங்கானா மாநிலம் ஐதராபாத்தில் உள்ள ஒரு இலாப நோக்கற்ற கல்வி அமைப்பாகும்.  ஆதியா அகாடமி மற்றும் கிஃப்ட் காம்பாசன் திட்டம் என்ற குழந்தைகளுக்கான வறுமை ஒழிப்புத் திட்டம் மூலம், **ஆதியா கல்விச் சங்கம்** அறிவியல் கல்வி, கணிதக் கல்வி மற்றும் மொழி மேம்பாடு ஆகியவற்றில் புதுமையான கற்பித்தல்  மூலம் பின்தங்கிய குழந்தைகளுக்கு ஆதரவையும் கல்வியையும் அளிக்கிறது.  2015 ஆம் ஆண்டு சனவரி மாதம் 15 முதல் 18 ஆம் தேதி வரை கோவாவில் நடந்த ஒளி விழாவின் கதை என்ற நிகழ்ச்சியில் ஆதியா கல்விச் சங்கம் பங்கேற்றது.

கருணை பரிசுத் திட்டம்
---------------------

கருணை பரிசுத் திட்டம்   என்பது ஆதியா கல்விச் சங்கத்தின் விழிப்புணர்வுத் திட்டமாகும்.  சமூகத்தின் ஒரு பிரிவைச் சேர்ந்த ஒரு குழந்தை தயாரித்த ஒரு சிறிய பரிசை இத்திட்டம் மற்றொரு சமூகம் மற்றும் பின்னணியில் உள்ள பள்ளிக் குழந்தைகள், ஆசிரியர்கள் மற்றும் பெற்றோர் போன்ற மற்றொருவருடன் பரிமாறிக்கொள்வதன் மூலம் அவர்களிடையே ஒருவருக்கொருவர் கருணை, நம்பிக்கை மற்றும் நம்பிக்கையின் பாலத்தை உருவாக்குகிறது.  இத்திட்டத்தின் ஒரு பகுதியாக, 2012 ஆம் ஆண்டில் 10,000 குழந்தைகளும், 2013 ஆம் ஆண்டில் 15,000 குழந்தைகளும் பங்கேற்றனர். 2014 ஆம் ஆண்டிற்கு கருணை திட்ட பரிசு 25,000 பள்ளி மாணவர்களை சென்றடைய திட்டமிடப்பட்டது.  ஆதியா 2015 ஆம் ஆண்டு சனவரி 31 ஆம் தேதியன்று ஐதராபாத் நகரத்தில் ஒளி விழாவின் கதை 'என்ற நிகழ்ச்சியை அறிமுகப்படுத்தியது.

மேற்கோள்கள்
-----------

1. ↑  "When School Is Not Enough". *newindianexpress.com*. 2013-10-16 அன்று மூலம் பரணிடப்பட்டது. 2013-07-01 அன்று பார்க்கப்பட்டது.
2. ↑  "Throwing Light on Art". *indianexpress.com*. 5 January 2015. 2015-01-06 அன்று பார்க்கப்பட்டது.
3. ↑  "LEARNING ANEW AT INSPIRED". *metroindia.com/*. 2015-02-21 அன்று மூலம் பரணிடப்பட்டது. 2013-12-02 அன்று பார்க்கப்பட்டது.
4. ↑  "A Spectacle". *thestoryoflight.org*. The Story of Light Festival. 1 February 2015 அன்று மூலம் பரணிடப்பட்டது. 18 January 2015 அன்று பார்க்கப்பட்டது.
5. ↑  "Kids chip in for a social cause". *The Hans India*. 2013-10-04.
6. ↑  "Kids chip in for a social cause". *Eenadu*. 2013-10-03.
7. ↑  "Little acts of kindness set to spread across the country". *timesofindia.indiatimes.com*. 8 September 2013.
8. ↑  "Been to Buddy School?". *thehindu.com*. 17 May 2014.
9. ↑  "Science education program to reach 25,000 school children". *The Hans India*. 2014-06-03.
10. ↑  "Viday Vyavastha Lo Samula Marpul Raavali". 2015-02-01.
11. ↑  "The Story of Light festival". 2015-02-01.

புற இணைப்புகள்
--------------

* அதிகாரப்பூர்வ இணையதளம்
* வித்தியாசத்துடன் கற்பித்தல்: TEDx IIM ராஞ்சியில் மதுலிகா எஸ்
* கலை சார்ந்த கற்றல்: TEDx IITBHU இல் மதுலிகா சாகரம்
* இந்தியாவில் கலை மூலம் ஆங்கிலம் கற்பித்தல்
* பரிசு இரக்க ஆவணம்
[*தொடர்பிழந்த இணைப்பு*][ *<span title="Dead link tagged October 2016">நிரந்தர இறந்த இணைப்பு</span>* ]
**ஆதியூர் ஆதீஸ்வரர் கோயில்** தமிழ்நாட்டில் திருப்பூர் மாவட்டம், ஆதியூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் ஆதீஸ்வரர், அம்பிகை சன்னதிகளும், தட்சிணாமூர்த்தி, விநாயகர், நவக்கிரகம், சூரியன் சந்திரன், காளபைரவர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. மார்கழி, மாசி மாதம் ஆரூத்ரா தரிசனம், மகாசிவராத்திரி முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**ஆதீண்டுக்குற்றி** (ஆ+தீண்டும்+குற்றி) என்பது ஆடு, மாடு போன்ற கால்நடைகள் தங்கள் உடலில் திணவு ஏற்படும் போது உடலை சொரிந்து கொள்வதற்கு வைக்கப்பட்ட கல் ஆகும். இது முன்னோர் வகுத்த 32 அறங்களுள் ஒன்று. பண்டைய தமிழ் மக்கள் கோவிலுக்கு கொடை அளிப்பது, ஏரி குளங்கள் வெட்டுவது போன்ற அறச்செயல்களில் ஒன்றாக, ஆடு மாடுகளின் இயற்கை உணர்வுகளை திருப்தி படுத்தும் விதமாக இதுபோன்ற அறச்செயல்களைச் செய்துள்ளனர்.

பயன்பாடு
--------

ஆ என்ற சொல், இலக்கியங்களில் பசுக்களை, பொதுவாக கால்நடைகளைக் குறிக்கிறது. கால்நடைகளுக்கு, உடம்பில் திணவெடுக்கும் பொழுது, அந்தத் திணவைப் போக்கிக் கொள்வதற்காக, நடப்பட்ட கல்தான் ஆதீண்டு குற்றி. மேய்ச்சல் நிலங்களுக்கு அருகிலும், குளக்கரைகளுக்கு பக்கத்திலும் உயரமான கல் தூண், மரக்கட்டைகளை நட்டு வைத்தனர். மேய்ச்சலுக்காக வெயிலில் சுற்றும் மாடுகள் நீர் நிலைகளை வந்தடைகின்றன. சேற்றினை உடம்பில் பூசிக்கொண்டு கரை ஏறும் மாடுகளுக்கு திணவு ஏற்படுகின்றது. திணவைத் தீர்க்க அவை ஆதீண்டு குற்றியை நோக்கிச் செல்கின்றன. இந்தத் தூண்களில் கால்நடைகள் தங்கள் முதுகை உரசிக்கொள்ளும். கால்நடைகளின் உணர்வுகளுக்கும் மதிப்பு கொடுத்து இதை உருவாக்கினர். மரங்களில் உரசினால் வளர்ச்சி பாதிக்கும் என்பதை அறிந்தே, இந்த ஏற்பாட்டை செய்தனர். தமிழ்ப் பல்கலைக்கழகம் வெளியிட்டுள்ள பெருஞ்சொல் அகராதியில், பசுக்கள் உராய்ந்து தம் அரிப்பை நீக்குவதற்கு ஏற்ப நடப்படும் உயரமான கல்தூண் 'ஆதீண்டு குற்றி' என்கிறது.

இலக்கிய குறிப்புகள்
-------------------

ஐங்குறுநூறு (277:1-2) பாடலில், 'குறவர் முன்றில் மாதீண்டு துறுகல்' என்று குறிப்பிடப்பட்டுள்ளது. 13, 14ம் நூற்றாண்டு கல்வெட்டுகளில் 'தன்மத்தறி' என்று இக்கல்லைப் பற்றி குறிப்பிடப்பட்டுள்ளது. தர்மத்திற்காக நடப்பட்ட கல் என்பது, இதன் பொருள்.

வேறு பெயர்கள்
-------------

* தன்மத்தறி
* நடுதறி
* ஆவுரிஞ்சி
* ஆவுரிஞ்சு தறி
* ஆதீண்டு கல்
* ஆவோஞ்சிக்கல்
* ஆவுரிஞ்சிக்கல்
* மாடுசுரகல்
* திணவுக்கல்

மேற்கோள்கள்
-----------

1. 1 2
2. ↑
பூம்பூம் மாடும் மாட்டுக்காரரும்
பூம் பூம் மாட்டுக்காரர் நாடோடி
**பூம் பூம் மாட்டுக்கார மக்கள்** (*Boom Boom Mattukaran*) என்னும் **ஆதியன்** என்னும் மக்கள் தமிழ்நாடு மற்றும் கேரளத்தில் ஆங்காங்கு வாழும் பழங்குடி மக்களினத்தவராவர். இவர்கள் பாரம்பரியமாக பூம்பூம் மாடு என்னும் அலங்கரிக்கப்பட்ட மாட்டைக் கொண்டு ஊர் ஊராக சுற்றி மக்களிடம் குறிசொல்லி வேடிக்கைக் காட்டி வாழ்கின்றனர். இவர்கள் ஆந்திரப் பிரதேசத்தில் தோன்றி, தமிழகத்தில் குடியேறியவர்களாக கருதப்படுகிறது. இவர்கள் தெலுங்கு கலந்த தமிழை பேசுகின்றனர். குறிப்பாக இவர்கள் கிருஷ்ணகிரி, காவிரிப்பூம்பட்டினம், கோயம்புத்தூர், சங்கரன் கோவில், திருச்செந்தூர், இராமேஸ்வரம், ராமநாதபுரம், மதுரை, திருவாரூர், செஞ்சி, வேதாரண்யம், வேலூர், தஞ்சாவூர், பூண்டி, பட்டுக்கோட்டை, கும்பகோணம், பூதலூர், தூத்துக்குடி, திருச்சி, விழுப்புரம், விருதுநகர், மேட்டூர், வாணியம்பாடி, சிவகாசி, அருப்புக்கோட்டை, காஞ்சிபுரம், வாலாஜா, திருவள்ளூர், தர்மபுரி, ஓசூர் ஆகிய தமிழ்நாட்டிலுள்ள பல இடங்களில் உள்ளனர். இவர்கள் அனைவரும் இன்று வரை பூம் பூம் மாடான குலத்தொழிலையே செய்து வருகின்றனர். தமிழ்நாட்டில் மொத்தம் 4 லட்சம் பேர் வாழ்கின்றனர். இந்த இன மக்கள் தங்கள் சாதியை *ஆதியன்* என்று கூறுகின்றனர். கிருட்டிணகிரி மாவட்டம், காவேரிப்பட்டிணம் ஒன்றியம் சவுளூர் கிராமத்தில் சுமார் 50க்கும் மேற்பட்ட இந்த இன மக்கள் குடும்பங்கள் வாழ்ந்து வருகின்றனர். இக்குடும்ப ஆண்கள், பெண்களின் முக்கிய தொழில் மாடுகளை பழக்கி வித்தைக் காட்டி பிழைப்பது ஆகும். பெண்கள் அதிகாலையில் தங்கள் சிறு வயது குழந்தைகளை அழைத்துக் கொண்டு ஊசி, மணிகள், வளையல், தோடு, திருஷ்டி கயிறு, தாயத்து போன்றவற்றை ஊர் ஊராக சென்று விற்று பிழைப்பு நடத்தி வருகின்றனர். இவர்களின் பள்ளி வயது குழந்தைகள் அருகில் உள்ள ஊராட்சி ஒன்றிய நடுநிலை பள்ளியில் படித்து வருகின்றனர். இங்கு படிக்கும் மாணவர்களில் பெரும்பாலானோர் பல திறமைகள் உள்ளவர்களாக காணப்படுகின்றனர். திறமையான பேச்சு, நடனம், வித்தைகள் காட்டுதல் போன்ற பல திறன்கள் கொண்டவர்களாக உள்ளனர். இருப்பினும் இம்மக்களிடையே போதிய விழிப்புணர்வு இன்மையால் சிறு வயது திருமணம் அதிகளவில் இன்றளவிலும் நடைபெற்றுக் கொண்டு இருக்கிறது.

மேற்கோள்கள்
-----------

1. ↑  "Now no longer nomadic they are". *The Hindu*. Sep 15, 2012. .
2. ↑  "Nomadic tribes set to turn dairy farmers". *Times of India*. Feb 7, 2012. .
3. ↑  "ஆதியன் என்னும் பழங்குடியினரின் 60 ஆண்டுகால வேதனையும் சோதனையும்". *கட்டுரை*. சிறகு. 1 அக்டோபர் 2013. 26 சூலை 2017 அன்று பார்க்கப்பட்டது.
4. ↑  "'பூம் பூம்' மாடுகள் ஊர்வலம்; நிதி முறைகேடு குறைதீர் கூட்டத்தில் குவிந்த மனுக்கள்". *செய்தி*. தின மலர். 5 சூலை 2016. 26 சூலை 2017 அன்று பார்க்கப்பட்டது.
**ஆதிவாசி மக்கள் கலைக் கழகம்** (*Adivasi Lok Kala Academy*) என்பது பழங்குடியினரின் கலைகளை ஊக்குவித்தல், பாதுகாத்தல் மற்றும் மேம்படுத்துதல் நோக்கத்துடன் 1980-ல் மத்தியப் பிரதேச அரசால் நிறுவப்பட்ட ஒரு கலாச்சார நிறுவனம் ஆகும்.

இந்நிறுவனம் ஆதிவாசிகள் குறித்துக் கணக்கெடுப்புகளை நடத்துகிறது. மேலும் கலை நிகழ்ச்சிகளை ஏற்பாடு செய்கிறது. பழங்குடி நாட்டுப்புறக் கலைகள் பற்றிய நூல்கள் மற்றும் பொருட்களை வெளியிடவும் செய்கிறது. பழங்குடியினக் கலைகள் மற்றும் நாட்டுப்புற நாடகங்கள் தொடர்பான பல விழாக்களையும் இது ஏற்பாடு செய்கிறது. முக்கியமாக நிகழ்வுகளாக லோக் ரங், ராம் லீலா மேளா, நிமாத் உத்சவ், சம்பதா மற்றும் ஷ்ருதி சமரோஹ் உள்ளன. இந்நிறுவனம் பழங்குடியினர் மற்றும் நாட்டுப்புறக் கலைகள் பற்றிய ஆதிவர்ட் அருங்காட்சியகத்தையும், ஓர்ச்சாவில் சாகேத், ராமாயண கலா அருங்காட்சியகத்தையும் நிறுவியுள்ளது. இந்நிறுவனம் சந்த் துளசிதாசர் - துளசி உற்சவம், துளசி ஜெயந்தி சமரோ மற்றும் மங்களாச்சரண் தொடர்பான விழாக்களையும் ஏற்பாடு செய்கிறது.

நிர்வாகம் மற்றும் செயல்பாடுகள்
------------------------------

ஆதிவாசி மக்கள் கலைக் கழக அமைப்பின் தற்போதைய இயக்குநர் முனைவர் கபில் திவாரி ஆவார். சனவரி 2021-ல், இந்த அமைப்பு *லோக்ரங்* திருவிழாவை மாநில முதல்வரால் தொடங்கி நடத்தியது.
ஆதிவாசி மக்கள் கலைக் கழகம், பழங்குடியினரின் கலைகள், இலக்கியம் மற்றும் கலாச்சாரம் பற்றிய காலாண்டு ஆய்விதழை *சௌமாசா* என்ற பெயரில் வெளியிடுகிறது.

மேற்கோள்கள்
-----------

1. ↑  "Parampara Project | Adivasi Lok Kala [sic]". *www.paramparaproject.org*. 2019-01-02 அன்று பார்க்கப்பட்டது.
2. ↑  "Department of Culture, Govt. Of M.P." 2012-11-08 அன்று மூலம் பரணிடப்பட்டது. 2012-10-31 அன்று பார்க்கப்பட்டது.
3. ↑  "Folk Dances - govt-of-mp-india". *www.mp.gov.in*. 2019-01-02 அன்று பார்க்கப்பட்டது.
4. ↑  "Bhopal: Preserving the intangible heritage of humanity". freepressjournal. 27 January 2021. .
5. ↑  "Madhya Pradesh CM to inaugurate Lokrang Festival on January". Times of India. 24 January 2021. .
6. ↑
**ஆதியும் அந்தமும்** 2014 மார்ச்சில் வெளிவந்த திகில் திரைப்படமாகும். இதைக் கௌசிக் இயக்கியுள்ளார். அஜய், மிட்டாலி அகர்வால், கவிதா சீனிவாசன் போன்றோர் நடித்துள்ளனர்.

கதைச்சுருக்கம்
--------------

ஊட்டி மருத்துவக் கல்லூரி ஒன்றில் உளவியல் மருத்துவராக சேருகிறார் அஜய் (ஆதி). இவர் தங்கி இருக்கும் அறையில் இரவு 1 மணி ஆனதும் ஒரு பெண்ணின் ஆவி வந்து செல்கிறது. அது யார் என்பதை அறிய ஆதி முற்படுகிறார். அந்த ஆவியை தினமும் பின்தொடர்கிறார். ஆனால், அதில் அவருக்கு விடை கிடைப்பதில்லை.

அதே கல்லூரியில் ஒரு தொலைக்காட்சி நிகழ்ச்சிக்காக தங்கும் மிட்டாலிக்கும் (சாலினி) அங்கு ஏதோ தவறாகப் பட, அவரும் அஜய்யுடன் சேர்ந்து மர்மமாக வரும் பெண் யார் என அறிய முற்படுகிறார்.

ஒருநாள் அந்த மருத்துவமனையின் ஒரு பகுதியில் இருக்கும் கல்லறைக்கு சென்று இதற்கான காரணத்தை அறிய முற்படுகின்றனர். அப்போது அஜய் காணாமல் போய்விடுகிறார். இதற்கு அந்த கல்லூரி நிர்வாகம்தான் காரணம் எனக்கூறி அடுத்தநாள் காலையில் கல்லூரி முதல்வரிடம் சென்று இதுகுறித்து சண்டை போடுகிறாள் மிட்டாலி (சாலினி). அந்த கல்லூரி முதல்வரோ அஜய் (ஆதி) மனநிலை பாதிக்கப்பட்டவர் என அவளிடம் கூறுகிறார். இதைக்கேட்டு அந்த அவள் அதிர்ச்சியடைகிறாள்.

அஜய் (ஆதி) எப்படி மனநிலை பாதிக்கப்பட்டார், அவளுடைய அறைக்கு வந்து செல்லும் அந்த பெண்ணின் ஆவி யாருடையது, அவள் எதற்காக கொலை செய்யப்பட்டாள் என்பதைத் திகிலுடன் மீதிக் கதையில் சொல்லியிருக்கிறார் இயக்குநர்.

மேற்கோள்கள்
-----------

1. ↑
2. ↑
சோமேஷ்வரர் கோயிலின் நுழைவாயில், அலசூர், பெங்களூரு
**சோமேஷ்வரர் கோயில், பெங்களூர்** (Someshwara Temple), இந்தியாவின் கர்நாடக மாநிலத் தலைநகரான பெங்களூர் நகரத்தின் அலசூர் பகுதியில் அமைந்துள்ளது. சிவபெருமானுக்கு அர்ப்பணிக்கப்பட்ட இக்கோயில் சோழர்கள் காலத்தில் திராவிடக் கட்டிடக்கலை நயத்தில் கருங்கற்களால், சிற்ப வேலைபாடுகளுடன் கட்டப்பட்ட இந்துக் கோயில் ஆகும். விஜயநகரப் பேரரசு காலத்தில் அல்சூர் சோமேஷ்வரர் கோயில் திருப்பணி செய்யப்பட்டது.

கோயில் அமைப்பு
--------------

இக்கோயில் கருவறையின் முன் அழகிய யாழி சிற்ப வேலைபாடுகளுடன் கூடிய தூண்கள் கொண்ட மண்டபம் உள்ளது. கோயிலின் கிழக்கு கோபுரம் சிற்பங்களுடன், 16ஆம் நூற்றாண்டில் கட்டப்பட்டது. 

கோயில் கருவறையின் முன் மண்டபத்தில் பஞ்சலோகத்தினால் செய்யப்பட்ட அழகிய நந்தி உள்ளது. மேலும் இராவணன் கையிலை மலையைத் தூக்கும் காட்சி, மகிஷாசூரனை துர்கை வதம் செய்யும் காட்சி, நாயன்மார்கள், பார்வதி - சிவன் திருக்கல்யாணக் காட்சி மற்றும் சப்தரிஷிகளின் கருங்கல் சிற்பங்கள் அமைந்துள்ளது. 
இக்கோயிலின் கல்யாணி தெப்பக்குளம் 1200 ஆண்டு பழைமையானது. 
கோயில் கருவறை வாயில் முன்னர் துவாரபாலகர்களின் இரண்டு அழகிய சிற்பங்கள் அமைந்துள்ளது.

பிற செய்திகள்
-------------

பிரிட்டன் பிரதமர் தெரசா மே மூன்று நாள் இந்தியச் சுற்றுப் பயணத்தின் போது சோமேஷ்வரர் கோயிலுக்கு சென்றார்.

படக்காட்சிகள்
-------------

* கோயில் நுழைவாயில்கோயில் நுழைவாயில்
* 1890இல் சோமேஷ்வரர் கோயில்1890இல் சோமேஷ்வரர் கோயில்
* அலங்கரிப்பட்ட கோயில் மண்டபம்அலங்கரிப்பட்ட கோயில் மண்டபம்
* சிவ – பார்வதி கல்யாணம்சிவ – பார்வதி கல்யாணம்
* மகிஷாசூரனை கொல்லும் துர்கைமகிஷாசூரனை கொல்லும் துர்கை
* கோயில் மண்டபத்  தூண்கள்கோயில் மண்டபத் தூண்கள்

தமிழ் கல்வெட்டுகள்
------------------

* சோமேஷ்வரர் கோயில், தமிழ் கல்வெட்டுகள் BN-15சோமேஷ்வரர் கோயில், தமிழ் கல்வெட்டுகள் BN-15
* தமிழ் கல்வெட்டுகள், சோமேஷ்வரர் கோயில், பெங்களூர்தமிழ் கல்வெட்டுகள், சோமேஷ்வரர் கோயில், பெங்களூர்

மேற்கோள்கள்
-----------

1. ↑   *Dynamics of Language Maintenance Among Linguistic Minorities: A Sociolinguistic Study of the Tamil Communities in Bangalore*. Central Institute of Indian Languages, 1986. பக். 7. .
2. ↑  R, Arthi (30 April 2010). "Ulsoor dig unearthing 1,200-year-old pond". *Times of India, Bangalore*. Archived from the original on 3 January 2013.. பார்த்த நாள்: 23 November 2012.
3. ↑  The kalyani that holds a 1,000-year history
4. ↑  பெங்களூர் கோயிலில் பட்டுச்சேலையில் பிரிட்டன் பிரதமர் தெரீசா மே (புகைப்படத் தொகுப்பு)
5. ↑  Dixon, Henry (1868). *Archaeological Survey of India Collections*.. பார்த்த நாள்: 26 January 2015.
6. ↑  Rice, Benjamin Lewis (1894). *Epigraphia Carnatica: Volume IX: Inscriptions in the Bangalore District*. Mysore State, British India: Mysore Department of Archaeology.. பார்த்த நாள்: 5 August 2015.

* Michell, George (1995) [1995]. *The New Cambridge History of India, Volumes 1-6*. Cambridge: Cambridge University Press. பன்னாட்டுத் தரப்புத்தக எண்:0521 441102.

வெளி இணைப்புகள்
---------------

விக்கிமீடியா பொதுவகத்தில்,  
 ***Halasuru Someshwara Temple***   
என்பதின் ஊடகங்கள் உள்ளன. 

* Someshwara Temple பரணிடப்பட்டது 2016-12-27 at the வந்தவழி இயந்திரம்
இலங்கையின் தேயிலைத் தோட்டம் ஒன்றில் வேலை செய்யும் இந்திய வம்சாவழித் தமிழ்த் தோட்டத் தொழிலாளர்கள்
**தோட்டத் தொழிலாளி** என்பது, பெருந்தோட்டங்களில் வேலை செய்யும் ஒரு தொழிலாளியைக் குறிக்கும். குடியேற்றவாதக் காலத்தில், ஐரோப்பியக் குடியேற்றவாத வல்லரசுகள் தாம் கைப்பற்றிக்கொண்ட ஆசிய, ஆப்பிரிக்க நாடுகளில் பெருந்தோட்டங்களை உருவாக்கினர். இப்பெருந்தோட்டங்களில், பெரிய பரப்பளவில் வணிக முக்கியத்துவம் கொண்ட தேயிலை, இறப்பர், கரும்பு, காப்பி, போன்றவை பயிரிடப்பட்டன. இத்தோட்டங்களில் வேலை செய்வதற்காக பெரும் எண்ணிக்கையில் தொழிலாளர்கள் தேவைப்பட்டனர். பெரும்பாலும், இத்தேவைக்கு உள்ளூரில் தொழிலாளர்களைத் திரட்டாமல், வேறு நாடுகளில் இருந்தே இறக்குமதி செய்யப்பட்டதைக் காண முடிகிறது. தோட்டத் தொழிலாளர்கள் பெரும்பாலும், தோட்டத்துக்கு உள்ளேயே வாழ்ந்தனர். இது தொழிலாளர்களைத் தமது இறுக்கமான கட்டுப்பாட்டுக்குள் வைத்திருக்க உதவியது.

தமிழ்நாட்டில் இருந்தும் பெரும் எண்ணிக்கையிலான தொழிலாளர் மலாயா, இலங்கை, மொரீசியசு, போன்ற நாடுகளுக்குக் கூட்டிச் செல்லப்பட்டனர். இத்தொழிலாளர்கள் ஆபத்தான சூழ்நிலைகளில் கடுமையாக உழைக்க வேண்டியிருந்ததுடன், குறைந்த வசதிகளுடனேயே வாழவேண்டியும் இருந்தது. இவ்வகையான பிணைப்பில் இருந்து விடுபடுவதற்கான வழிகள் எதுவும் இன்றிக் குடும்பம் குடும்பமாகப் பல தலைமுறைகள் தோட்டங்களுக்குள்ளேயே கூலிகளாக வாழ வேண்டியிருந்தது. இவர்களது உழைப்பு, தோட்டங்கள் இலாபமீட்ட உதவியது மட்டுமன்றி அவர்கள் பணிபுரிந்த நாடுகளின் பொருளாதார வளர்ச்சிக்கும் பெரிதும் உதவியது. 

குடியேற்றவாத முறை வீழ்ச்சியடைந்து, குடியேற்றவாத ஆட்சிக்கு உட்பட்டிருந்த நாடுகள் விடுதலை அடைந்தபோது, பல நாடுகளில் தோட்டத் தொழிலாளர்களின் நிலை மேலும் சிக்கலடைந்தது. இவர்கள் பல்வேறு அரசியல் பிரச்சினைகளுக்கும் முகம் கொடுக்கவேண்டியவர்கள் ஆனார்கள். இலங்கை போன்ற நாடுகளில் இவர்கள் நாடற்றவர்கள் என்ற நிலைக்குத் தள்ளப்பட வேண்டிய சூழ்நிலையும் ஏற்பட்டது.

குறிப்புக்கள்
-------------
முன்சாய்கோடு (forward slash).
பின்சாய்கோடு (back slash).
நல்ல தமிழில் எழுத விரும்புவோர் அதற்கேற்ற தமிழ் நடையைக் கையாளல் வேண்டும். மொழி நடை என்பது *ஒழுங்கான அமைப்பில் எழுதுவதற்கான நெறிமுறை*யைக் குறிக்கும்.

இத்தகைய நெறிமுறையில் நிறுத்தக்குறிகள் (*punctuation marks*) பெரும் பங்கு வகிக்கின்றன. இவை பேச்சின் ஒலிப்பு வேறுபாடுகளை உரைநடையில் காட்டவும், செய்திப் பரிமாற்றத்தில் குழப்பம் ஏற்படாமல் தவிர்க்கவும், கருத்துத் தெளிவு துலங்கவும், படிப்பவரின் அக்கறையை தேவைப்படும் இடங்களுக்கு எடுத்துச் செல்லவும் பயன்படும் குறிகளாகும்.

நிறுத்தக்குறிகளுள் ஒன்று சாய்கோடு (slash) ஆகும். சாய்கோடுகள் இருவகைப்படும். அவற்றுள் **முன்சாய்கோடு** (forward slash) (/) மட்டுமே நிறுத்தக்குறியாகப் பயன்படுகிறது. **பின்சாய்கோடு** (back slash) (\) கணினி மொழி வழக்கில் மட்டுமே உள்ளது; நிறுத்தக்குறியாகப் பயன்படுவதில்லை.

இங்கே *சாய்கோடு* என்று குறிக்கப்படுவது *முன்சாய்கோடு* ஆகும்.

சாய்கோடு:(/)
------------

சாய்கோடு இடவேண்டிய இடங்கள் எடுத்துக்காட்டுகளுடன் கீழே தரப்படுகின்றன.

1) ஒன்றுக்குப் பொருத்தமான சில மாற்றங்களைத் தரும்போது அவற்றுக்கு இடையில் சாய்கோடு இடுவது முறை.

எடுத்துக்காட்டுகள்:
*மாணவரின் தாய்மொழியாகத் தமிழ்/மலையாளம்/தெலுங்கு இருத்தல் வேண்டும்.*
*கட்டுரையில் வரும் ஆங்கிலச் சொற்கள் அடிக்கோடு/சாய்வெழுத்து இட்டுக் காண்பிக்கப்பட வேண்டும்.*
2) அலுவலகக் கடிதங்களில் கோப்பு குறித்த விவரங்களுக்கு இடையில் சாய்கோடு இடுவது முறை.

எடுத்துக்காட்டுகள்:
*அரசாணை எண்: 12/7/003/பணி நியமனம் குறித்து/ நாள்: 19.10.2000*
*கோப்பு எண்: 2/33அ*
3) பணத்தொகையைக் குறிக்கும் எண்ணை அடுத்து சாய்கோடு இடுவது முறை.

எடுத்துக்காட்டு:
*ரூ. 2000/-*, *ரூ. 2000/=*
(குறிப்பு: மேலே காட்டியவாறு சாய்கோட்டை அடுத்து இணைப்புச் சிறுகோட்டையோ சமக்குறியையோ பயன்படுத்தும் வழக்கமும் உள்ளது.)

4) வலைத்தள முகவரி எழுதுவதில் சாய்கோடு பயன்படுகிறது.

எடுத்துக்காட்டு:

5) செய்யுளை எடுத்தெழுதும்போது வரி பிரிப்பதற்கு சாய்கோடு பயன்படுகிறது. தெளிவு கருதி சாய்கோட்டின் முன்னும் பின்னும் ஒரு வெற்றிடம் இடுவதும் உண்டு.

எடுத்துக்காட்டு:
*அகர முதல எழுத்தெல்லாம் ஆதி / பகவன் முதற்றே உலகு* (குறள் 1)
*அறிவ(து) அறிந்தடங்கி அஞ்சுவ(து) அஞ்சி / உறுவ து(உ)லகுவப்பச் செய்து - பெறுவதனால் / இன்புற்று வாழும் இயல்புடையார்*
*எஞ்ஞான்றும் / துன்புற்று வாழ்தல் அரிது* (நாலடியார், 74)
4) *மற்றும்* என்னும் பொருள் தரும்படியாக அடுக்கி வரும் சொற்களுக்கு இடையிலும் தொடர்களுக்கு இடையிலும் சாய்கோடு இடுவதில்லை.

எடுத்துக்காட்டு:
*அந்த ஊரில் விடுதி, பேருந்து வசதி உண்டு.*
(விடுதி/பேருந்து என்று எழுதுவதைத் தவிர்க்கலாம்.)

சான்றுகள்
---------

1) இந்திய மொழிகளின் நடுவண் நிறுவனம் (மைசூர்), மொழி அறக்கட்டளை (சென்னை), தமிழ்ப் பல்கலைக்கழகம் (தஞ்சாவூர்), *தமிழ் நடைக் கையேடு*, சென்னை: அடையாளம், 2004.
**பதுகம்மா (Bathukamma)** என்பது தெலங்காணாவில் இந்து பெண்களால் கொண்டாடப்படும் ஒரு மலர்த் திருவிழா ஆகும். இந்த விழா ஒவ்வொரு ஆண்டும் சாலிவாகன ஆண்டு நாட்காட்டியின்படி ஒன்பது நாட்கள் பத்ரபத அமாவாசை (பித்ரு பட்சம் அமாவாசை) அன்று துவங்கி துர்காஷ்டமிவரை கொண்டாடப்படுகிறது. இது கிரிகேடியன் நாட்காட்டியில் செப்டம்பர்–அக்டோபர் மாதங்களில் வரும். நவராத்திரியின்போது பதுகம்மா விழா ஒன்பது நாட்கள் கொண்டாடப்படுகிறது. மகாலயா அமாவசை நாளில் தொடங்கும் இந்த விழா. 9 நாள் கொண்டாட்டங்களுடன் "சதுலா பதுகம்மா" அல்லது "பெட்ட பதுகம்மா" விழாவுடன் தசராவுக்கு இரு நாடகளுக்கு முன் முடிவடையும்.

பதுகம்மா விழாவானது தெலங்காணாவின் கலாச்சார உணர்வைப் பிரதிபலிக்கிறது. பதுகம்மா என்பது அழகிய மலர்க் குவியல் ஆகும், இது மருத்துவ குணங்கள் கொண்ட பல்வேறு வகையான மலர்களால் கோபுர வடிவில் ஏழு அடுக்குகளாக அமைக்கப்படுகிறது. தெலுங்கில், ‘பதுங்கம்மா' என்பதன் பொருள் ‘அம்மனே வருக’ என்பதாகும், மேலும் பெண்களின் காவல் தெய்வமான மகா கௌரியை, பதுகம்மா வடிவில் வணங்குகின்றனர். இது ஆந்திரத்தில், விசாகப்பட்டிணம் போன்ற சில நகரங்களில் கொண்டாடப்படுகிறது.

இது பெண்களின் விழா ஆகும். இந்த சிறப்பு நிகழ்வில் பெண்கள் பாரம்பரிய ஆடைகள் அணிந்து நகைகள் மற்றும் இதர ஆபரணங்களுடன் ஒன்று சேர்கின்றனர். பருவவயது பெண் மக்கள் பாவாடை-ஒனி/பாவாடை-தாவணி/பாவாடைச் சட்டை போன்றவற்றை அணிகலன்களுடன் அணிந்து பாரம்பரியத்தை வெளிப்படுத்துகின்றனர். 2017 ஆண்டு இந்த விழா செப்டம்பர் 20 - 28 ஆகிய நாட்களில் கொண்டாடப்படுகிறது.

மேற்கோள்கள்
-----------

1. ↑  "Bathukamma festival begins in Telangana". 2017-12-16 அன்று மூலம் பரணிடப்பட்டது. 2017-09-21 அன்று பார்க்கப்பட்டது.
2. ↑  Chinese guests to savour Telangana’s flavour this Bathukamma
3. ↑  பதுகம்மா:ஆளுநர் தமிழிசை சவுந்தரராஜன் நடனம்
4. ↑  "Bathukamma Essence". *telanganatourism.gov.in*. 2018-09-01 அன்று மூலம் பரணிடப்பட்டது. 2017-19-09 அன்று பார்க்கப்பட்டது. Check date values in: `|access-date=` (உதவி)Check date values in: `|access-date=, |archive-date=` (help); External link in `|website=` (help)
5. ↑
**தாரைவார்த்தல்** அல்லது **தாரைவார்த்துக் கொடுத்தல்** என்பது தமிழர் வாழ்வியலின் பண்பாட்டுக் கூறுகளில் ஒன்றாகும். பழந்தமிழர் வாழ்வில் ஒருவர் இன்னொருவருக்கு ஒன்றை கொடையாகக் கொடுக்கும் பொழுது, அதனை உறுதிப்படுத்தும் முகமாக, கொடுப்பார் கொள்வார் கையில் நீரை வார்த்தல் வழக்காகும்.  இது தற்கால உலகில் ஒன்றை இன்னொருவருக்கு கொடுக்கும் போது காகிதத் தாள்களில் கையெழுத்திட்டு உறுதியளிக்கும் வழக்கிற்கு ஒப்பானது என்றாலும், பழந்தமிழர் வாழ்வியலில் நம்பிக்கையையும் சொல்லுறுதியையும் முதன்மையாகக் கொண்டே இந்த தாரைவார்த்து கொடுக்கும் வழக்கு இருந்துள்ளது.

தமிழர் திருமணச் சடங்குகளில்
---------------------------

தமிழரின் திருமணச் சடங்குகளின் போது மணப்பெண்ணின் பெற்றோர் மணமகனின் வலது கைமேல் மணப்பெண்ணின் இடது கையை வைத்து நீர் வார்த்து தாரைவார்த்தல் அல்லது தாரைவார்த்துக் கொடுத்தல் பழங்காலம் தொட்டே இருந்துவந்துள்ள ஒரு வழக்காகும்.

மகாவம்சத்தில் தாரைவார்த்தல்
---------------------------

இலங்கையின் பௌத்த வரலாற்று நூலான மகாவம்சத்திலும் தாரைவார்த்துக் கொடுக்கும் செயல்பாடு காணப்படுகிறது. இலங்கை, அநுராதபுரத்தில் பௌத்தம் அறிமுகமாகும் கால கட்டத்தில் மன்னன் தேவநம்பிய தீசன், தேரர் மகிந்தாவின் கைகளில் நீரை வார்த்து மகாமேக எனும் பூந்தோட்டத்தை தாரைவார்த்து கொடுக்கும் நிகழ்வு மகாவம்சம் அத்தியாயம் 15இல் உள்ளது.  அதனடிப்படையில் தாரைவார்த்துக் கொடுக்கும் பழந்தமிழர் பண்பாட்டுக் கூறு ஆதி இலங்கையிலும் இருந்துள்ளதை அறியலாம்.

தற்காலத் தமிழர் பேச்சு வழக்கில்
-------------------------------

"தாரைவார்த்தல்" எனும் சொல்லாடல் தற்காலத் தமிழரின் பேச்சு வழக்கில் அடிக்கடி பயன்படுகிறது. ஒன்றை ஒருவருக்கு அல்லது ஒரு அமைப்பிற்கு அல்லது ஒரு நாட்டிற்கு இலவசமாக, மக்களின் விருப்புக்கு மாறாகக் கொடுக்கப்படுவதனையும் "தாரைவார்த்தல்" என பேச்சு வழக்கில் கூறுவதும் உண்டு. "

சான்றுகள்
---------

1. ↑
2. ↑
3. ↑  "கச்சத்தீவை இலங்கைக்கு தாரைவார்த்துவிட்ட ஒப்பந்தம்". 2012-10-14 அன்று மூலம் பரணிடப்பட்டது. 2012-10-16 அன்று பார்க்கப்பட்டது.
**சாய்ந்த கோபுரம் மாயை** என்பது பைசாவின் லீனிங் கோபுரத்தின் ஒற்றைப் படத்தில் காணப்பட்ட ஒரு ஒளி மாயமாகும். படங்கள் பிரதிகளாக இருந்தாலும், வலதுபுறத்தில் உள்ள கோபுரம் இன்னும் வேறு கோணத்தில் இருந்து புகைப்படம் எடுத்தது போல் தோற்றமளிக்கிறது என்ற எண்ணம் உண்டு. இந்த மாயையை ஃபிரடெரிக் இராச்சியம், அலி யூனேசி மற்றும் எலேனா கியெர்குயூ ஆகியோர் மெக்கில் பல்கலைக்கழகத்தில் கண்டுபிடித்தனர், மேலும் 2007 ஆம் ஆண்டின் சிறந்த போட்டியில் சிறந்த மாயையில் முதல் பரிசு பெற்றார். காட்சி கணினி முறை கணக்கில் எடுத்துக் கொள்ளும் வழிமுறையின் காரணமாக மாயவாதம் ஏற்படுகிறது என்று ஆசிரியர்கள் தெரிவிக்கின்றனர். இரண்டு ஒத்த கோபுரங்கள் இணையாக உயர்ந்துள்ளன, ஆனால் அவை கீழே காணப்படுகையில், முன்னுணர்வு காரணமாக அவற்றின் ஒத்த கோடுகள் விழித்திரை படத்தில் இணைகின்றன. பார்வை அமைப்பு பொதுவாக முன்னோக்கு திரிக்கப்பட்டமைக்கு "சரிசெய்யிறது" மற்றும் இதன் விளைவாக கோபுரங்களை சரியாகக் கருதுகிறது, அதாவது இணையாக உயர்கிறது. ஆயினும் பைசா கோபுரத்தின் இரண்டு ஒற்றைப் படங்களின் போக்கில், கோபுரங்களின் ஒத்த கோபுரங்கள் ஒன்றுக்கொன்று இணைந்திருக்கின்றன ஆனால் இணையாக இயங்குகின்றன, இதன் விளைவாக கோபுரங்கள் இணையானவை எனக் கருதப்படுகின்றன, இந்த காட்சியின் காட்சி, இரண்டு காட்சிகளையும் ஒரே காட்சியின் ஒரு பாகமாக நடத்துவதற்கு கட்டாயப்படுத்தப்பட்டுள்ளது, வேறுவிதமாக கூறினால் "பிசாவின் இரட்டை கோபுரங்கள்".

பிசா கோபுரம் மாயையை நிரூபித்து அதன் பெயருக்கு ஒரு 
கேலியாக  வழங்கிய போதிலும், மாயமந்திரம் ஒரு குறைபாடுள்ள பொருளின் எந்த ஜோடி (ஒரே மாதிரியான) உருவிலும் மாயையாக காண ப்படுகிறது.

|  |  |
| --- | --- |
|  |  |

மேற்கோள்கள்
-----------

1. ↑  Best Visual Illusion of the Year contest 2007
2. ↑  The Leaning Tower illusion: a new illusion of perspective (Perception)
3. ↑  Leaning Tower Illusion (Scholarpedia)
**சிறுவங்கூர் ஆபத்சகாயீஸ்வரர் கோயில்** தமிழ்நாட்டில் கள்ளக்குறிச்சி மாவட்டம், சிறுவங்கூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் ஆபத்சகாயீஸ்வரர், பார்வதி சன்னதிகளும், விநாயகர், முருகர், பைரவர், தட்சிணமூர்த்தி, சண்டிகேஸ்வரர், துர்க்கை, அம்மன், அண்ணாமலையார் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது. கார்த்திகை மாதம் கார்த்திகை தீபம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
புதுவையில் மகாகவி பாரதியார் வாழ்ந்த இல்லம்
**மகாகவி பாரதியார் நினைவு அருங்காட்சியகம் ஆய்வுமையம்** என்பது இந்தியாவின் புதுச்சேரி ஈஸ்வரன் கோயில் தெருவில் பாரதியார் ஏறக்குறைய பத்து ஆண்டுகள் வாழ்ந்த இல்லமாகும்.

வரலாறு
------

இந்திய விடுதலைப் போராட்டத்தின்போது, பாரதியார் ஆங்கிலேயரின் கைது நடவடிக்கையில் இருந்து தப்ப பிரான்சின் வசமிருந்த புதுச்சேரிக்கு வந்து 1908 இல் இருந்து 1910 வரை இந்த வீட்டில் வசித்தார். இங்கிருந்துதான் குயில் பாட்டு, பாஞ்சாலி சபதம், கண்ணன் பாட்டு உள்ளிட்ட பல படைப்புகளை அவர் தந்தார்.

புதுப்பிப்பு
------------

மிகப் பழமையான இந்த இல்லம் பராமரிப்புப் பணிகளுக்காக 2009 இல் தற்காலிகமாக மூடப்பட்டது. புனரமைப்புப் பணிகள் ஐந்து ஆண்டுகளுக்கும் மேலாக முற்றுப் பெறாமல் இருந்த நிலையில் 2016 இல் பணிகள் முடிக்கப்பட்டு மீண்டும் திறக்கப்பட்டது.
இந்த வீடு சுண்ணாம்புக் காரைக் கொண்டும், மெட்ராஸ் டைல்ஸ் உள்ளிட்ட கட்டுமானப் பொருள்களைக் கொண்டும் பழமை மாறாமல் புதுப்பிக்கப்பட்டுள்ளது. இல்லத்தின் முகப்புத் தோற்றம் பிரெஞ்சு கட்டிடக் கலையைப் பிரதிபலிப்பது போல் இருந்தாலும் உள்புறத்தில் தமிழர் மரபுப்படி நடை, முற்றம், அறைகள், முதல் தளம் ஆகியவை உள்ளன.

நினைவு இல்லமாக
--------------

இந்த வீட்டை புதுச்சேரி அரசு மகாகவி பாரதியார் நினைவு ஆருங்காட்சியகம் ஆய்வுமையம் என்ற பெயரில் பராமரித்து வருகிறது. இங்கே, ஆயிரக் கணக்கில் பாரதியின் கையெழுத்துப்பிரதி படைப்புகளும், அவர் பயன்படுத்திய பெஞ்ச் உள்ளிட்ட பொருட்களும் அரிய பொருட்களாக பாதுகாக்கப்படுகின்றன. பாரதியாரின் அபூர்வமான ஒளிப்படங்களும் காட்சிப்படுத்தப்பட்டுள்ளன. மேலும் இங்கு ஒரு சிறப்பு நூலகமும் உள்ளது. இங்கு பாரதியின் கையெழுத்துப் பிரதி படைப்புகள் உள்பட சுமார் 3,000 நூல்கள் இல்லத்தின் தரைத்தளத்தில் உள்ளன. இதர சுமார் 17 ஆயிரம் நூல்கள் முதல் தளத்தில் வைக்கப்பட்டுள்ளன.

மேற்கோள்கள்
-----------

1. ↑  செ.ஞானபிரகாஷ் (9 செப்டம்பர் 2017). "இது பாரதி அமர்ந்த பெஞ்ச்.. '- சிலாகிப்பு தரும் புதுச்சேரி பாரதி இல்லம்!". *கட்டுரை*. தி இந்து. 9 செப்டம்பர் 2017 அன்று பார்க்கப்பட்டது.
**மகாதேவன் கோவில்,** (*Mahadeva Temple*) கோவாவின் கதம்ப வம்ச பாணியில் பொ.ஊ. 12 ஆம் நூற்றாண்டில் கட்டப்பட்ட ஒரு சைவக் கோயிலாகும். இது சிவனுக்கு அர்ப்பணிக்கப்பட்டுள்ளது. மேலும், இந்து வழிபாட்டுச் செயலில் இது முக்கிய இடமாகும். இது கோவாவில் தேசிய முக்கியத்துவம் வாய்ந்த இந்தியத் தொல்லியல் ஆய்வகத்தால் பாதுகாக்கப்பட்ட நினைவுச்சின்னமாக வகைப்படுத்தப்பட்டுள்ளது.

வரலாறு
------

 மகாதேவர் கோயிலில் இந்திய தொல்லியல் ஆய்வகத்தின் அறிவிப்பு பலகை.
இக்கோவில் தக்காண பீடபூமியின் மலைகளிலிருந்து எடுத்துச் செல்லப்பட்ட கருங்கல்லால் கதம்ப வம்ச பாணியில் கைவினைக் கலைஞர்களைக் கொண்டு சிற்பங்கள் செதுக்கப்பட்டு கட்டப்பட்டுள்ளது. கோவாவில் கிடைக்கக்கூடிய கருங்கல்லில் கட்டப்பட்ட கட்டிடக்கலைக்கு மீதமிருக்கும் ஒரே மாதிரியாக இது கருதப்படுகிறது. இந்த இடத்தை சுற்றியுள்ள மேற்கு தொடர்ச்சி மலையின் அடிவாரத்தில் உள்ள காடுகளின் உள்ளே தொலைதூரத்தில் இக்கோயில் இருப்பதால் இந்த கோயில் கவனிப்பாரின்றி இருக்கிறது.

 மகாதேவன் கோயில், தம்ப்தி சுர்லா
இந்த கோயில் சிவபெருமானுக்கு அர்ப்பணிக்கப்பட்டுள்ளது. மேலும், அண்டை மாநிலமான கர்நாடகாவின் அய்கொளெ கோயில்களை நினைவூட்டுகிறது. உட்புற கருவறைக்குள் ஒரு பீடத்தில் ஒரு இலிங்கம் (சிவபெருமானின் சின்னம்) பொருத்தப்பட்டுள்ளது. மேலும் ஒரு பெரிய இராச நாகம் உட்புறத்தின் மங்கலான ஒளியில் நிரந்தரமாக உள்ளது என உள்ளூர் கதை ஒன்று உள்ளது.

கோயிலில் கர்ப்பக்கிருகம், அந்தராளம், தூண்களைக் கொண்ட நந்தி மண்டபம் ஆகியவை கருங்கற்களைக் கொண்டு கட்டப்பட்டுள்ளது. யானை உருவங்களும், கற்சங்கிலிகளின் சிக்கலான செதுக்கல்களால் அலங்கரிக்கப்பட்ட நான்கு தூண்களும், இறுதியாக தாமரை மலர் போன்று செதுக்கப்பட்ட கல் உச்சியையும் கொண்டுள்ளன.

அமைவிடம்
--------

 பகவான் மகாவீர் சரணாலயம் மற்றும் மொல்லெம் தேசிய பூங்காவின் வரைபடம், தம்ப்தி சுர்லாவைக் காட்டுகிறது
இந்த கோயில் 15 ° 26′20 ″ N 74 ° 15′8 ″ E பாகையில் தம்ப்தி சுர்லா என்ற சிறிய கிராமத்திற்கு அருகில் உள்ளது. இது போல்கோர்னெம் கிராமத்திற்கு கிழக்கே 13 கிலோமீட்டர் (8.1 மைல்) தொலைவில் உள்ளது. பகவான் மகாவீரர் காட்டுயிர்ச் சரணாலயம் மற்றும் மொல்லம் தேசியப் பூங்காவின் வடகிழக்கு பகுதியில் மொலம் நகரில் அமைந்துள்ளது.

மகாதேவன் கோயில் தலைநகர் பனாஜியிலிருந்து சுமார் 65 கிலோமீட்டர் (40 மைல்) தொலைவில் உள்ளது. வடக்கிலிருந்து சிறிய சாலைகள் வழியாக 22 கிலோமீட்டர் (14 மைல்) தெற்கே முக்கிய நகரமான சத்தரி வட்டத்திலுள்ள வால்போய் நகரிலிருந்து அணுகலாம். கோவாவை  கர்நாடக மாநிலத்துடன் இணைக்கும் அன்மோத் காட்டின் அடிவாரத்தில் இந்த கோயில் உள்ளது.

புகைப்படங்கள்
-------------

* மகாதேவன் கோயில், தம்ப்தி சுர்லா, கோவா
* கோயிலின் வெளிப்புறக் காட்சிகோயிலின் வெளிப்புறக் காட்சி
* கோயிலின் இலிங்கம்கோயிலின் இலிங்கம்
* மகாதேவன் கோயிலின் உட்புறம் செதுக்கப்பட்ட கல் வேலைப்பாடுகள்.மகாதேவன் கோயிலின் உட்புறம் செதுக்கப்பட்ட கல் வேலைப்பாடுகள்.
* சிக்கலான இராச நாகத்தின் செதுக்கல்கள்சிக்கலான இராச நாகத்தின் செதுக்கல்கள்
* மகாதேவன் கோவிலுக்குள்ளே செதுக்கப்பட்ட சிற்பங்கள்மகாதேவன் கோவிலுக்குள்ளே செதுக்கப்பட்ட சிற்பங்கள்
* பார்வையாளர்கள்பார்வையாளர்கள்
* கோயிலின் பின்புறம்கோயிலின் பின்புறம்
* முகமண்டபத்தில் காணப்படும் கல் தூண்கள்முகமண்டபத்தில் காணப்படும் கல் தூண்கள்

மேற்கோள்கள்
-----------

விக்கிமீடியா பொதுவகத்தில்,  
 ***மகாதேவன் கோயில், தம்ப்தி சுர்லா***   
என்பதின் ஊடகங்கள் உள்ளன. 


1. ↑  Archaeological Survey of India, sign at location
2. ↑  Mahadev Temple, Tambdi Surla பரணிடப்பட்டது 2009-01-07 at the வந்தவழி இயந்திரம்
**மகாமாயா பிரசாத் சின்கா** (*Mahamaya Prasad Sinha*)(1 மே 1909 - 1987) என்பவர் இந்திய அரசியல்வாதியும் பீகாரில் மார்ச் 1967 முதல் ஜனவரி 1968 வரை முதலமைச்சராக இருந்தவர் ஆவார்.பீகாரில் முதல் காங்கிரசு அல்லாத அரசாங்கமாக இவரது அரசு இருந்தது. சின்கா மகாராஜா காமக்யா நரேன் சிங் மற்றும் மகாராஜ் குமார் பசந்த் நரேன் சிங் ஆகியோரைப் பின்பற்றி அவர்களது அரசியல் ஜன கிராந்தி தளத்தின் உறுப்பினராகவும் இருந்தார். இவர் 1977-ல் பீகாரின் பாட்னா தொகுதியிலிருந்து 6வது மக்களவைக்கு, இந்திய நாடாளுமன்றத்தின் கீழ் சபைக்குத் தேர்ந்தெடுக்கப்பட்டார். காங்கிரசிலிருந்து விலகுவதற்கு முன், 1960களில் பீகார் பிரிவின் நான்கு முக்கிய தலைவர்களில் இவரும் ஒருவர். மற்றவர்கள் கிருஷ்ணா பல்லப் சஹாய், சத்யேந்திர நாராயண் சின்ஹா மற்றும் பினோதானந்த் ஜா ஆவர்.

ஆரம்ப கால வாழ்க்கை
------------------

மகாமாயா பிரசாத் 1909-ல் பிறந்தார். இவர் பீகாரில் உள்ள சிவான் மாவட்டத்தின் பிரபுத்துவ காயஸ்தர் குடும்பத்தில் பிறந்தவர் ஆவார். இவரது கல்வி வாழ்க்கை இவரது புத்திசாலித்தனம் மற்றும் பிரபலத்தால் அறியப்பட்டது. இவர் விளையாட்டு வீரராகவும் இருந்தார்.

அரசியல் வாழ்க்கை
----------------

1929-ல் அவர் ஐ. சி. எசுக்கு செல்லவிருந்தார். ஆனால் ஒத்துழையாமை இயக்கத்தில் சேர்ந்தார். எனவே மாவட்டத்தின் சர்வாதிகாரியாக நியமிக்கப்பட்டு ஓராண்டு சிறையில் அடைக்கப்பட்டார். மீண்டும் இவரைக் கைது செய்து ஏழு மாத சிறைத்தண்டனையினை வழங்கினர். சிறையில் இவருக்கு ஏற்பட்ட வெப்ப தாக்கத்தால் குரலை முற்றிலும் இழந்தார்.

1931 முதல் பல ஆண்டுகள் அகில இந்தியக் காங்கிரசு கட்சியின் உறுப்பினராக இருந்து மாவட்ட காங்கிரசு குழுவின் தலைவரானார். இவர் பீகாரின் மிக முக்கியமான அரசியல்வாதி ஆவார். இவர் ஓர் திறமையான அமைப்பாளர் மற்றும் திறமையான எழுத்தாளர் ஆவார். பாபு ராஜேந்தர் பிரசாத், "சின்கா மிகவும் சக்திவாய்ந்த பேச்சாளர் மற்றும் மாகாணத்தின் சிறந்த பணியாளர்களில் ஒருவர், எனக்கு ஒரு மகன் போன்றவர்" என்றார்.[]

மேற்கோள்கள்
-----------

1. ↑  "States of India since 1947". World Statesman. 7 April 2018 அன்று பார்க்கப்பட்டது.
2. ↑  "1967 to 2017: Bihar Celebrates Half a Century of Decay in Education". *DR. BINOY SHANKER PRASAD*. Patna Daily. 16 June 2017. 7 April 2018 அன்று பார்க்கப்பட்டது.
3. ↑  "One-week CM holds real Nayak flag". *Nalin Verma*. Telegraph India. 8 July 2015. 7 April 2018 அன்று பார்க்கப்பட்டது.
4. ↑  "Bihar in Bharat: Election through the years". Indian Express. 7 April 2018 அன்று பார்க்கப்பட்டது.

வெளி இணைப்புகள்
---------------

* வாழ்க்கை வரலாறு: மஹாமாயா பிரசாத் சின்ஹா, காமத் ஆராய்ச்சி தரவுத்தளம்
* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்
நாகர்கோவில் நகராட்சி சின்னமாக விளங்கும் **மகாமேரு மாளிகை**யும் பல்வேறு சரித்திர தகவல்களை தாங்கியே நிற்கிறது. நாகராஜா கோவிலின் தெற்கு வாயிலாக இந்த மாளிகை உள்ளது. 18-ஆம் நூற்றாண்டில் இப்பகுதியை ஆண்டு வந்த வேணாட்டு வேந்தர் அனுஷம் திருநாள் மார்த்தாண்ட வர்மா பட்டத்திற்கு வருவதற்கு முன்பு அவரது பகைவர்கள் அவரைக் கொல்ல பல சதிகள் செய்தனர். அவர்களில் முக்கியமானவர் பப்புத்தம்பி. ஒரு நாள் நாகராஜா கோவிலின் தெற்கு வாயிலின் மாடியில் இளவரசர் மார்த்தாண்ட வர்மா உறங்கிக்கொண்டிருந்த நேரத்தில் அவரது எதிரியான பப்புத்தம்பி இதை எப்படியோ அறிந்து மாடிக்கு ஏறிச்சென்று வாளால் வெட்ட முயன்றார் என்பதும், கோயில் நந்தவனத்தில் உள்ள பாம்பு ஒன்று அந்த நேரத்தில் அங்கு வந்ததால் வாள் குறி தவறி உத்திரத்தில் பட்டது என்றும், இந்த சப்தம் கேட்டு விழித்த மார்த்தாண்ட வர்மா தன்னை கொல்ல வந்த எதிரியை மடக்கி பிடித்து கொன்றதாக தகவல். இந்த நிகழ்ச்சி நடைபெற்ற ஆண்டு 1733. இந்த வாயிலில் கொலை நடந்ததால் மன்னர் பரம்பரையினர் இந்த வாயில் வழியாக கோயிலுக்கு செல்வதில்லை என இப்பகுதி முதியவர்கள் கூறியதாக வரலாற்று ஆய்வாளர் பத்மனாபன் தெரிவிக்கிறார்.

மேற்கோள்கள்
-----------

1. ↑   குமரி தகவல் பெட்டகம், தினகரன், நாகர்கோவில் பதிப்பு, 2017 பக்கம் 35
**மகாராசா ரஞ்சித் சிங் விருது** *(The Maharaja Ranjit Singh Award)* என்பது விளையாட்டுத்துறையில் சிறந்த சாதனை புரியும் வீரர்களுக்காக பஞ்சாப் அரசாங்கம் வழங்குகின்ற ஒரு விருதாகும். விளையாட்டு வீரர்கள் ஒலிம்பிக் விளையாட்டு, உலக அளவிலான போட்டிகள், தேசியப் போட்டிகள், சர்வதேச அளவிலான போட்டிகளில் நிகழ்த்துகின்ற சாதனைகளைப் பாராட்டி இவ்விருது வழங்கப்படுகின்றது. 1978 ஆம் ஆண்டு தொடங்கப்பட்ட இவ்விருது மகாராசா ரஞ்சித் சிங் கேடயமும் ஒரு இலட்சம் ரூபாய் பணமுடிப்பும் கொண்டதாகும். பர்கத் சிங் என்ற ஒலிம்பிக் வீரருக்கு முதலாவது மகாராசா ரஞ்சித் சிங் விருது வழங்கப்பட்டது. 1996 ஆம் ஆண்டு முதல் 2005 வரையில் பத்தாண்டுக் காலம் சில காரணங்களுக்காக இவ்விருது வழங்கப்படாமல் தடைபட்டிருந்தது. 2006 ஆம் ஆண்டு முதல் மீண்டும் இவ்விருது வழங்கும் நடவடிக்கை முன்னெடுக்கப்பட்டது. விருது வழங்கப்படாமல் தடைபட்டிருந்த காலத்தில் சாதனைகள் புரிந்த விளையாட்டு வீரர்களின் பெயரும் பரிசீலிக்கப்பட்டு அவர்களுக்கும் இவ்விருது வழங்கப்படுகிறது.

மேற்கோள்கள்
-----------

1. ↑  .
2. ↑  The Tribune, Chandigarh, India - Sport

* The Maharaja Ranjit Singh Awards Ceremony The Tribune, 2006

புற இணைப்புகள்
--------------

* Official list of Maharaja Ranjit Singh Awardees பரணிடப்பட்டது 2012-02-15 at the வந்தவழி இயந்திரம் இந்திய பஞ்சாப் அரசு
* Maharaja Ranjit Singh Awards Article 1 பரணிடப்பட்டது 2007-10-26 at the வந்தவழி இயந்திரம்
* Maharaja Ranjit Singh Awards Article 2 பரணிடப்பட்டது 2007-10-01 at the வந்தவழி இயந்திரம் தி இந்து